Document ID: 31997R1434

KOMISSION ASETUS (EY) N:o 1434/97,
annettu 23 päivänä heinäkuuta 1997,
tiettyjen tislattujen alkoholijuomien vastavuoroista tunnustamista koskevien, Euroopan unionin ja kolmansien maiden välisten sopimusten soveltamisesta annetun komission asetuksen (EY) N:o 1267/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan,
sekä katsoo, että
Euroopan unioni on allekirjoittanut Meksikon kanssa sopimuksen nimitysten vastavuoroisesta tunnustamisesta ja suojauksesta tislattujen alkoholijuomien alalla; tässä sopimuksessa määrätään meksikolaisten tuotenimikkeiden suojan varmistamiseksi tarvittavien toimenpiteiden täytäntöönpanosta Euroopan unionissa; jotta edellä mainitut tuotteet hyötyisivät sopimuksessa määrätyistä valvontaa ja suojausta koskevista takuista, on aiheellista lisätä ne Euroopan unionin tekemiin sopimuksiin kuuluvien tuotteiden luetteloon, joka on annettu tiettyjen tislattujen alkoholijuomien vastavuoroista tunnustamista koskevien, Euroopan unionin ja kolmansien maiden välisten sopimusten soveltamista 1 päivänä kesäkuuta 1994 annetun komission asetuksen (EY) N:o 1267/94 (2) liitteessä, ja
tässä asetuksessa säädetyt toimenpiteet ovat tislattuja alkoholijuomia käsittelevän täytäntöönpanokomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 1267/94 liite tämän asetuksen liitteessä annetuilla tiedoilla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1997.

Labels: 3
18
15
17